Suutmatus isegi elementaarseid tagamaid uurida või erinevaid argumente läbi lugeda saatis ka praegust Kreeka sotsiaalset konflikti. Kokku õnnestus mul leida ainult üks vähegi asjalikum artikkel Liisi Polli sulest Postimehe külgedel, seegi nadilt kirja pandud. Kardinaalsed erinevused ajakirjanduses esitatu ja tegelikkuse vahel - olukord Kreekas pole kaugeltki rahunenud, sündmused arenevad üha laiemates ringides, sealsetel noortel on ilmselgelt laiem tähelepanu ulatus kui ajakirjandusel - ainult rõhutab vajadust põhjalikuma analüüsi ja Kreekas toimunud sündmuste dünaamika mõistmise järele.